**Budapest I. kerület Budavári Önkormányzat**

**GAMESZ**

**1011 Budapest, Iskola u. 16.**

**TÁJÉKOZTATÓ A GYERMEKÉTKEZTETÉS IGÉNYBEVÉTELÉRŐL 2025/2026-es tanévben**

**Tisztelt Szülő/ Gondviselő!**

Közeleg a 2025/2026-es tanév kezdete, ezért szeretnénk Önt tájékoztatni a legfontosabb teendőkről, határidőkről a közétkeztetés igénybevételével kapcsolatosan.

Amennyiben a tanév során szeretné igénybe venni gyermeke számára az étkeztetést, elengedhetetlenül szükséges, hogy határidőre leadja az erre vonatkozó **Étkezési nyilatkozatot,** valamint adott esetben a szükséges **Igénybejelentés/Nyilatkozat alanyi jogon járó étkezési térítési díjkedvezmény biztosításához** nyomtatványt és/vagy az egyéb **kedvezményre jogosító Határozatokat.**

**Fenti dokumentumok leadási határideje:**

**Általános iskolák esetében: május 31. (Elsős gyermek esetében beiratkozáskor az iskola titkárságán)  
Gimnáziumok esetében: május 31. (Elsős gimnazisták esetében beiratkozáskor az iskola ebédlőjében a kolléganőknek.)**

**Az Étkezési nyilatkozat, Kedvezményre jogosító Igénybejelentés kék tollal aláírt eredeti** **példányát** fenti határidőig kérjük, hogy adja le **a Budavári GAMESZ ügyfélszolgálatán**, **vagy az iskola konyháján.** A dokumentumokat **postai úton is eljuttathatja a GAMESZ ügyfélszolgálatára.**

**Felhívjuk szíves figyelmét, hogy 2025. július 1-től szervezeti átalakulás miatt a GAMESZ megszűnik, de feladatait változatlan helyen és módon a Budavári Városüzemeltetési Kft. fogja ellátni, mint jogutód.**

(1011. Bp., Iskola utca 16.) Félfogadási időn túl kérjük a külső postaládába dobni a dokumentumokat.

**Felhívjuk szíves figyelmét, hogy az Igénylőlapok határidőre való leadásának hiányában nem áll módunkban étkezést biztosítani gyermekének 2025. szeptembertől!**

Hiányosan kitöltött, nem eredeti aláírással ellátott Nyilatkozatokat nem áll módunkban elfogadni.

**Étkezési díj befizetési módjai:**

Az alábbi fizetési módok bármelyikén lehetséges az étkezési díjak kiegyenlítése:

* **Banki átutalással az e-mailben kapott díjbekérő alapján a Raiffeisen banki számlaszámra:   
   12010154-00379631-00400009**
* **Csoportos beszedési megbízással** a fenti Raiffeisen banki számlaszámra **FIGYELEM!** **2025. július 1-től változik a kedvezményezett fél megnevezése, címe, illetve a bank részére a levonás felhatalmazásához megadandó szolgáltató azonosító!  
  Új kedvezményezett fél: Budapest I. kerület Budavári Önkormányzat   
  1014. Budapest, Kapisztrán tér 1.  
  Új szolgáltató azonosító: A15735643T241**
* **QR kódos fizetési móddal vagy azonnali fizetési kérelemre indított utalással, az e-mailben kapott díjbekérő alapján** a fenti Raiffeisen banki számlaszámra:
* **Felhívjuk szíves figyelmét, hogy átutalás esetén pontosan (nem kerekítve!) azt az összeget kell átutalni, ami a díjbekérőn szerepel!**
* **Új** **kedvezményezett** minden esetben a **Budapest I. kerület Budavári Önkormányzat   
  1014. Budapest, Kapisztrán tér 1.**

**A közlemény rovatban** minden esetben fel kell tüntetni a **gyermek nevét, (több gyermek esetén minden gyermek neve!) az Iskola nevét, ahol tanul.**

**Étkezési díj összege, értesítés módja, fizetési határidő:**

**Banki átutalással, illetve QR kóddal, vagy Azonnali fizetési kérelem indításával** teljesítők részére a havi étkezés térítési díj összegéről, valamint a befizetési határidőről az aktualitást megelőző hónap elején a korábban megadott Szülői e-mail címre **díjbekérő** érkezik, ez alapján kell a fizetést utalással teljesíteni oly módon, hogy a kapott linket megnyitva követi az ott megadott utasításokat.  
**Fentiek miatt feltétlenül szükséges a GAMESZ illetve július 1-től a Városüzemeltetési Kft. közétkeztetési ügyintézői részére az étkezési díjat fizető Szülő e-mail címét megadni!**

**A csoportos beszedési megbízással** teljesítők részére külön tájékoztató levél nem érkezik, tőlük a bank a számlatulajdonos felhatalmazása alapján az étkezési díjat automatikusan levonja Kérjük, hogy gondoskodjon arról, hogy a havi étkezési díj összege rendelkezésre álljon bankszámláján, valamint bankjának a megfelelő felhatalmazás rendelkezésre álljon a díj beszedésére vonatkozóan! **Az új kedvezményezetti fél, illetve az új szolgáltató azonosító miatt minden régebbi csoportos beszedési megbízást meg kell változtatni a saját bankja felé!**

Szeretnénk felhívni a Tisztelt Szülő figyelmét arra, hogy a **befizetés elmaradása esetén** a gyermeknek **mindaddig nem tudjuk biztosítani az étkeztetést, ameddig a tárgyhavi étkezési díj az Önkormányzat megadott étkeztetési számlájára be nem érkezik!**Kérem vegye figyelembe, hogy az Önkormányzat bankszámla értesítőjén az Ön befizetése csak 24-48-óra elteltével jelenik meg.

**Amennyiben a befizetést valamilyen okból mégis elmulasztotta, kérem, hogy befizetés előtt az aktuálisan fizetendő összegről telefonon egyeztessen a megadott ügyintézővel.**

**Étkezés lemondás módja:**

Az étkezés **lemondására** tárgynapot **megelőző napon reggel 9.00-óráig van lehetőség** **a** <https://budavargmsz.qb.hu/> weboldalon a korábban megadott e-mail címével és jelszavával belépve az aktuális heti dátum szerinti felületen van módja. **NEM KELL REGISZTRÁLNI!**

Probléma esetén e-mailben az [etkezes@budavargmsz.hu](mailto:etkezes@budavargmsz.hu), vagy [kalmar.eva@budavargmsz.hu](mailto:kalmar.eva@budavargmsz.hu), vagy [galambos.zsuzsanna@budavargmsz.hu](mailto:galambos.zsuzsanna@budavargmsz.hu)

címen e-mailben vagy telefonon is jelezhet az ügyintézőnek.

Ezen időpont után érkező lemondást, pótrendelést nem tudjuk teljesíteni!

**Étkezés havi megrendelését, pótrendelését** az ügyintézők automatikusan intézik az Ön által év elején leadott **Étkezést megrendelő nyilatkozat** alapján.

**Az étkezések lemondására kizárólag a Szülő/Gondviselő jogosult, az iskola / intézmény** vezetője **kizárólag csak tanítás nélküli munkanapokra** jogosult a Szülő/Gondviselő helyett lemondani az étkezést.  
A lemondott étkezések díja a következő havi étkezési díjban jóváírásra kerül.  
  
**Elérhetőségek étkezés megrendeléssel, lemondással, befizetéssel, nyilatkozatokkal, napi ügyintézéssel kapcsolatban:**

**Kalmár Éva** (Általános iskolák): [kalmar.eva@budavargmsz.hu](mailto:kalmar.eva@budavargmsz.hu), vagy [etkezes@budavargmsz.hu](mailto:etkezes@budavargmsz.hu)  
Tel.: 20/334-1023

**Nyirkosné Galambos Zsuzsanna** (Gimnáziumok): [galambos.zsuzsanna@budavargmsz.hu](mailto:galambos.zsuzsanna@budavargmsz.hu), vagy [etkezes@budavargmsz.hu](mailto:etkezes@budavargmsz.hu)  
Tel.: 20/315-8650

Egyéb, az étkeztetést érintő kérdésekben értesítendő:  
**Nyirkosné Galambos Zsuzsanna** (közétkeztetési referens): [galambos.zsuzsanna@budavargmsz.hu](mailto:galambos.zsuzsanna@budavargmsz.hu)

Tel: 20/315-8650

Kérjük a fent leírtak szíves tudomásul vételét.

2025. június 2.

Köszönjük!

***Budavári GAMESZ( július 1-től Városüzemeltetési Kft) Közétkeztetés csoport***